વર્ષ ૨૦૦૦ની સાલની શરૂઆતમાં શહેરમાં વાયુ પ્રદૂષણ વધ્યું હતુ જેથી ભૂરેલાલ કમિટી રચવામાં આવી હતી બાદમાં ભૂરેલાલ કમિટી અને ગુજરાત પ્રદુષણ કંટ્રોલ બોર્ડ દ્વારા પ્રદૂષણ ઘટાડવા કેટલાંક મહત્ત્વના સૂચનો કરાયા હતા જેમાં ૨૦૦૩માં ભૂરેલાલ કમિટીએ જાહેર પરિવહનમાં સીએનજી બસોની ખરીદી કરવા માટે સૂચન કર્યું હતું પણ તેની અમલવારીમાં ઠાગાઠૈયા જોવા મળ્યા હતા કેમ કે, ૨૦૦૯માં જ્યારે બીઆરટીએસ પ્રોજેક્ટ શરૂ થયો હતો તે વેળાએ ૨૦૦થી વધુ બસો ડીઝલની ખરીદી કરાઇ હતી જ્યારે એએમટીએસ દ્વારા કોન્ટ્રાક્ટરો પાસેથી સીએનજી બસો ખરીદીને ઓપરેશનમાં મૂકવામાં આવી હતી પણ વર્ષ ૨૦૧૭-૧૮માં જીઓજીની ગ્રાંટમાંથી સ્માર્ટ સીટી અંતર્ગત ૭૫ મીડી બસોની ખરીદી કરાઇ હતી તે તમામ મીડી બસો ડીઝલથી ચાલે છે તો બીજી તરફ બીઆરટીએસમાં ઇ-બસ સંચાલનમાં મૂકવાનું નક્કી કરાયું છે જો એક પરિવહન સેવા માટે ઇ-બસ પસંદ કરવામાં આવી રહી છે તો બીજી પરિવહન સેવા માટે ડીઝલ બસો કેમ ખરીદી કરાઇ રહી છે તે સમજાતું નથી.